Tashar Bas ta Oshodi
Tashar Mota ta Oshodi tana a unguwar Oshodi da ke Jihar Legas a Najeriya. Tashar motar dai tana tsakanin babban titin Legas zuwa Apapa da titin Agege. Tashar bas ta Oshodi ta kasu kashi uku da ake kira: Terminal 1, Terminal 2, da Terminal 3.

Gina 
Wani kamfanin gine-gine mai suna Planet Projects Limited ne suka gina tashar bas ta Oshodi. An kiyasta aikin gina tashar ya ci kimanin dala miliyan 70. An gina tashar ne don ɗaukar kimanin motocin bas ɗin jigilar jama'a 820.

Tashoshi da wurare 

Tashar bas ta Oshodi ta kasu zuwa tashoshi uku da ake kira: Terminal 1, Terminal 2, da Terminal 3. Kowace rukuni ta ƙunshi murabba'in mita 30000 kuma ta haɗa da wurare da yawa waɗanda suka haɗa da: wuraren saukar da kaya, wuraren siyan tikiti, wurin tuƙi, wuraren ajiye motoci, dakunan wanka da sauran su. Tashar bas ta Oshodi ta fara aiki ne a watan Mayun 2019 kamar yadda dan kwangilar da ke kula da aikin ya sanar. Terminal 1 na zirga-zirgar tsakanin jihohi ne, kuma an tsara shi ne don wuraren da ya shafi kudu maso yamma, kudu maso gabas, FCT, da jihohin Arewa.  Terminal na biyu don hanyoyin tsaka-tsaki ne. Ikeja, Agege, Iyana Ipaja, egbeda, Abule Egba da dai sauransu. Terminal 3 yana daukan hanya kamar Mile 2/Festac, Airport road, Bariga/New Garage, Tincan, Orile, Apapa/Wharf, ejigbo, Ajegunle/Boundary, Ojodu/Berger, Gbagada/Anthony, Eko Ijumota, Iyana Isolo/Jakande Gate/ Itire, Ojota/Ketu/Mile 12, Adeniji, Eko Hotel.

Kaddamarwa 

Shugaban kasa Muhammadu Buhari ne ya kaddamar da tashar bas din ta Oshodi a ranar 24 ga Afrilu, 2019, tare da tsohon gwamnan jihar Legas, Akinwunmi Ambode, Gwamna mai ci, Babajide Sanwoolu, Abiola Ajimobi, Ibikunle Amosun da sauransu.

Abin lura 

Tare da titin jirgin kasa na Oshodi, matasa daga yankunan talakawa suna wasan dara. A watan Disambar 2021, Fawaz Adeoye mai shekaru 19 da haihuwa ya lashe gasar gundumar 'yan watanni bayan an fara gabatar da shi a wasan.

Manazarta 

Gine-gine da wurare a Jihar Legas